b'\n_START_ARTICLE_\nFlensburg bryggeri\n_START_PARAGRAPH_\nFlensburg Bryggeri (p\xc3\xa5 tysk Flensburger Brauerei) er et selvstendig privatbryggeri i Flensburg. Bryggeriet er et av de siste som ikke er blitt kj\xc3\xb8pt opp av et av de store bryggeriene. Bryggeriets slogan er Das flenst (p\xc3\xa5 norsk Det flenser) og Erfrischend anders (Forfriskende annerledes). Sloganene avslutter nesten samtlige radio- og TV-spots fra bryggeriet i Flensburg. I daglig tale kalles \xc3\xb8let fra Flensburg ogs\xc3\xa5 for Flens._NEWLINE_Selv om andre bryggerier av \xc3\xb8konomiske grunner gikk over til flasker med kapsler, valgte bryggeriet i Flensburg bevisst \xc3\xa5 beholde flaskene med patentpropp. Dette viste seg \xc3\xa5 v\xc3\xa6re en god strategi, siden patentproppen med tiden fikk stor reklameverdi for Flensburger Brauerei. _NEWLINE_Lyden som oppst\xc3\xa5r n\xc3\xa5r en patentflaske \xc3\xa5pnes (Plop), ble i mellomtiden innbegrepet av \xc3\xb8let fra Flensburg. Derfor inngikk plop-lyden i bryggeriets markedsf\xc3\xb8ring. _NEWLINE_De siste 20 \xc3\xa5rene er sortimentet udvidet med en rekke nye \xc3\xb8lvarianter. Blant de nyere variantene er ogs\xc3\xa5 B\xc3\xb6lkstoff, som er den popul\xc3\xa6re nordtyske tegnefiguren Werners betegnelse for \xc3\xb8l. I 1993 skapte bryggeriet med Flensburger Frei Flensburgs f\xc3\xb8rste alkoholfrie \xc3\xb8l. I 2007 kom med Flensburger Kellerbier et nytt \xc3\xb8kologisk produsert \xc3\xb8l p\xc3\xa5 markedet. _NEWLINE_Vannet til Flensburg-\xc3\xb8let hentes fra et cirka 240 meter dypt underjordisk vannreservoar som stammer fra den siste istiden i Skandinavia.\n_START_SECTION_\nHistorie\n_START_PARAGRAPH_\nBryggeriet ble etablert den 6. september 1888. Dengang fantes det cirka 20 sm\xc3\xa5 bryggerier i byen. I 1919 fusjonerte bryggeriet med et annet st\xc3\xb8rre \xc3\xb8lbryggeri fra Flensburg. _NEWLINE_I 1959 ble det lille bryggeriet Clausen Fuglsang fra Husum kj\xc3\xb8pt opp. Etter en storbrann i 1961 ble produksjonsbygningen gjenoppbygget. Siden 2001 produserer bryggeriet etter nye milj\xc3\xb8vennlige metoder.\n_START_SECTION_\nMarkedsf\xc3\xb8ring\n_START_PARAGRAPH_\nPatentflasken og den litt spesielle og t\xc3\xb8rre nordtyske eller schleswig-holsteinske humoren danner fundamentet for det meste av bryggeriets markedsf\xc3\xb8ring. Bryggeriet har i de senere \xc3\xa5rene prim\xc3\xa6rt satset p\xc3\xa5 markedsf\xc3\xb8ring via fjernsyn og radio._NEWLINE_Plop-lyden er fortsatt kjennetegnet til bryggeriet og selv om bryggeriets markedsandel kun erp\xc3\xa5 1% av det samlede tyske markedet, s\xc3\xa5 kjenner de fleste tyskere merket Flensburger._NEWLINE_I de siste \xc3\xa5rene har reklamefilmene fra bryggeriet vunnet adskillige priser for de humoristiske og kreative reklamene. En del filmer fra 1990-tallet ble regissert av den holsteinske skuespilleren og filmskaperen Detlev Buck. Den nyeste generasjon av reklamefilmer kom i 2009 og har endret litt p\xc3\xa5 bryggeriets image. P\xc3\xa5 YouTube vises en rekke reklamespots som hittil er vist over 140.000 ganger.\n_START_SECTION_\n\xc3\x98lmerker\n_START_PARAGRAPH_\nDen klassiske Flensburger Pilsener er bryggeriets f\xc3\xb8rste \xc3\xb8lvariant fra sent p\xc3\xa5 1800-tallet. Siden da har flere varianter kommet til.'